Αυτό είναι ένα νηπιαγωγείο που σχεδιάσαμε το 2007.
Το φτιάξαμε σε κυκλική μορφή.
Είναι ένα είδος ατέρμονης ροής στην κορυφή της στέγης.
Εάν είστε γονιός,
γνωρίζετε ότι τα παιδιά τρελαίνονται να κάνουν κύκλους.
Αυτή είναι μια όψη της οροφής.
Γιατί το σχεδιάσαμε έτσι;
Ο Διευθυντής του νηπιαγωγείου είπε:
«Όχι, δεν θέλω να έχει κιγκλίδωμα».
Του είπα: «Αυτό είναι αδύνατον».
Αλλά επέμενε: «Τι θα έλεγες για ένα δίχτυ από την άκρη της οροφής,
ώστε να πιάνει τα παιδιά που πέφτουν;».
(Γέλια)
Είπα: «Αυτό είναι αδύνατον».
Φυσικά, ο κυβερνητικός αξιωματούχος είπε:
«Φυσικά και πρέπει να έχει κιγκλίδωμα».
Αλλά θα μπορούσαμε να κρατήσουμε αυτή την ιδέα γύρω από τα δέντρα.
Υπάρχουν τρία δέντρα που ξεπετάγονται.
Είχαμε τη δυνατότητα να αποκαλέσουμε αυτό το σχοινί ως κιγκλίδωμα.
Αλλά, φυσικά, το σχοινί δεν έχει καμία σχέση.
Πέφτουν μέσα στο δίχτυ.
Και γίνονται περισσότερα
και περισσότερα
και περισσότερα.
(Γέλια)
Μερικές φορές υπάρχουν 40 παιδιά γύρω από ένα δέντρο.
Το αγόρι στο κλαδί,
λατρεύει το δέντρο και γι' αυτό το τρώει.
(Γέλια)
Κατά τη διάρκεια εκδηλώσεων
κάθονται στην άκρη της οροφής.
Φαίνεται τόσο ωραίο από κάτω.
Πίθηκοι στον ζωολογικό κήπο.
(Γέλια)
Ώρα φαγητού.
(Γέλια) (Χειροκρότημα)
Φτιάξαμε την οροφή όσο πιο χαμηλή γινόταν,
επειδή θέλαμε να βλέπουμε παιδιά πάνω σε αυτήν,
όχι μόνο κάτω από αυτήν.
Εάν η οροφή είναι πολύ ψηλή, βλέπεις μόνο το ταβάνι.
Ο χώρος ποδόλουτρου -- υπάρχουν πολλοί τύποι βρύσης.
Βλέπετε, με τους εύκαμπτους σωλήνες,
θέλετε να ρίξετε νερό στους φίλους σας
και το ντους,
και εκείνο μπροστά είναι απολύτως φυσιολογικό.
Εάν παρατηρήσετε,
το αγόρι δεν πλένει τις μπότες του,
τις γεμίζει με νερό.
(Γέλια)
Αυτό το νηπιαγωγείο είναι τελείως ανοικτό, το μεγαλύτερο μέρος του έτους.
Δεν υπάρχει διαχωρισμός του μέσα και του έξω.
Αυτό σημαίνει ότι η κατασκευή είναι βασικά μια οροφή.
Επίσης, δεν υπάρχουν διαχωριστικά μεταξύ των αιθουσών διδασκαλίας.
Ούτε καν ηχητική μόνωση.
Όταν βάζεις πολλά παιδιά σε ένα ήσυχο κουτί,
μερικά από αυτά γίνονται πολύ νευρικά.
Αλλά σε αυτό το νηπιαγωγείο
δεν υπάρχει λόγος να είναι νευρικά,
γιατί δεν υπάρχουν διαχωριστικά.
Ο Διευθυντής λέει ότι
εάν το αγόρι στη γωνία δεν θέλει να μείνει στην τάξη,
το αφήνουμε να φύγει.
Στο τέλος θα επιστρέψει, γιατί είναι ένας κύκλος.
(Γέλια)
Αλλά, το θέμα είναι ότι, σε αυτή την περίπτωση,
συνήθως τα παιδιά προσπαθούν να κρυφτούν κάπου.
Αλλά εδώ, απλώς φεύγουν και επιστρέφουν.
Είναι μια φυσική διαδικασία.
Δεύτερο, θεωρούμε τον θόρυβο πολύ σημαντικό παράγοντα.
Γνωρίζετε ότι τα παιδιά κοιμούνται καλύτερα με θόρυβο.
Δεν κοιμούνται σε ήσυχο περιβάλλον.
Σε αυτό το νηπιαγωγείο,
τα παιδιά δείχνουν καταπληκτική συγκέντρωση στην τάξη.
Ξέρετε, το είδος μας μεγάλωσε στη ζούγκλα με τον θόρυβο.
Χρειάζονται τον θόρυβο.
Όπως ξέρετε, μπορείτε να μιλήσετε με τους φίλους σας σε ένα θορυβώδες μπαρ.
Δεν πρέπει να είστε σε σιωπηλό περιβάλλον.
Τη σημερινή εποχή προσπαθούμε
να έχουμε τα πάντα υπό έλεγχο.
Ξέρετε, είναι τελείως ανοικτό.
Πρέπει να γνωρίζετε ότι
μπορούμε να κάνουμε σκι στους -20 βαθμούς το χειμώνα.
Το καλοκαίρι πηγαίνουμε για κολύμβηση.
Η άμμος έχει 50 βαθμούς.
Επίσης, πρέπει να γνωρίζετε ότι είστε αδιάβροχοι.
Δεν λιώνετε στη βροχή.
Γι' αυτό, τα παιδιά πρέπει να βρίσκονται έξω.
Έτσι θα πρέπει να τους συμπεριφερόμαστε.
Με αυτόν τον τρόπο χωρίζονται οι τάξεις.
Υποτίθεται ότι βοηθούν τους δασκάλους.
Δεν το κάνουν.
(Γέλια)
Δεν τον έβαλα εγώ μέσα.
Μια τάξη.
Ένας νιπτήρας.
Μιλούν μεταξύ τους γύρω από αυτόν.
Πάντα υπάρχουν μερικά δέντρα στις τάξεις.
Μια μαϊμού προσπαθεί να πιάσει μια άλλη από ψηλά.
(Γέλια)
Πίθηκοι.
(Γέλια)
Κάθε τάξη έχει τουλάχιστον έναν φεγγίτη.
Από εδώ κατεβαίνει ο Άγιος Βασίλης τα Χριστούγεννα.
Αυτό είναι το βοηθητικό κτίριο,
δίπλα στο ωοειδές νηπιαγωγείο.
Έχει ύψος μόλις πέντε μέτρων και επτά ορόφους.
Φυσικά, το ταβάνι είναι πολύ χαμηλό.
Πρέπει να λάβουμε υπόψη την ασφάλεια.
Βάλαμε, λοιπόν, τα παιδιά μας, την κόρη και τον γιο.
Προσπάθησαν να μπουν μέσα.
Χτύπησε το κεφάλι του.
Είναι εντάξει. Το κρανίο του είναι αρκετά σκληρό.
Είναι ανθεκτικός. Είναι ο γιος μου.
(Γέλια)
Προσπαθεί να καταλάβει εάν είναι ασφαλές να πηδήξει.
Μετά βάλαμε και άλλα παιδιά.
Ξέρετε, η κίνηση στο Τόκιο είναι τρομερή.
(Γέλια)
Η μπροστινή οδηγός, πρέπει να μάθει να οδηγεί.
Στις μέρες μας,
τα παιδιά χρειάζονται μια μικρή δόση κινδύνου.
Σε αυτήν την περίπτωση,
μαθαίνουν να βοηθούν το ένα το άλλο.
Αυτή είναι η κοινωνία. Τέτοιες ευκαιρίες χάνουμε στις μέρες μας.
Αυτό το σχεδιάγραμμα δείχνει τις κινήσεις ενός αγοριού
μεταξύ 9:10 και 9:30.
Η περίμετρος του κτιρίου είναι 183 μέτρα.
Δεν είναι καθόλου μικρή.
Αυτό το αγόρι διένυσε 6.000 μέτρα το πρωί.
Η έκπληξη όμως είναι αλλού.
Τα παιδιά αυτού του νηπιαγωγείου διανύουν κατά μέσο όρο 4.000 μέτρα.
Αυτά τα παιδιά έχουν τις υψηλότερες αθλητικές ικανότητες
ανάμεσα σε πολλά νηπιαγωγεία.
Ο Διευθυντής λέει:
«Δεν τα προπονώ. Τα αφήνουμε μόνα τους στην οροφή.
Όπως τα πρόβατα».
(Γέλια)
Τρέχουν συνεχώς.
(Γέλια)
Αυτό που θέλω να πω είναι να μην τα ελέγχετε,
μην τα προστατεύετε πάρα πολύ
και πρέπει μερικές φορές να πέφτουν.
Πρέπει να αποκτήσουν μερικές πληγές.
Αυτές τα διδάσκουν
πώς να ζήσουν σε αυτόν τον κόσμο.
Πιστεύω ότι η αρχιτεκτονική είναι ικανή να αλλάξει τον κόσμο
και τις ζωές των ανθρώπων.
Αυτή είναι μία προσπάθεια να αλλάξουν οι ζωές των παιδιών.
Σας ευχαριστώ πολύ.
(Χειροκρότημα)